Lav et referat af nedenstående tekst:

Tekst:
Den 21-årige hængte sig i sin livrem, der var fastgjort til tremmerne for vinduet i hans celle. Det skriver Nordjyske.dk. Arrestforvarer Steen Væver bekræfter selvmordet, men vil ikke give mange yderligere oplysninger. - Det er en tragisk hændelse, der betyder, at vi nu skal tage hånd om de øvrige indsatte, der er påvirkede af selvmordet, siger Steen Væver til Nordjyske. Efter reglerne skal der gennemføres en intern undersøgelse, der skal ende med en rapport til Kriminalforsorgen om, hvad der præcist skete, og hvordan det kunne ske. Steen Væver slår fast, at der ikke er noget mærkeligt i, at den varetægtsfængslede havde sin livrem i sin celle. - Der er forskel på, hvad indsatte her må have af personlige ejendele, og hvad de må have i politiets detention, hvor man ville have taget en livrem fra ham. Men her i arresten skal de indsatte leve et liv så tæt på en normal tilværelse som muligt, forklarer arrestforvareren. Nordjyske erfarer, at den 21-årige var varetægtsfængslet for vold. Ifølge en af hans venner forsøgte den 21-årige at begå selvmord allerede i onsdags. /ritzau/

Referat:
[size=2]En 21-årig varetægtsfængslet mand begik fredag aften eller nat selvmord i Aalborg Arrest.[/size]